wickkiey/tamil-wikipedia-chunked huggingface dataset:
# சங்க நிதி (இறைவி)

## நவநிதிசேவை

:ஓம் மகேஸ்வரன் நேசனும்
:நாரணன் பத்தினியும், மகதைஸ்வர்யம் தந்து நிற்க
:மகாதேவன் திருவருளால் மங்களமும் வந்துதிக்க
:குருவருளும் முன் நின்று குலம் வாழக் காக்க
:மருவான தரித்திரங்கள் மறைந்து ஓடிட
:ஒரு காலும் பிரியாத நவநிதிகள் முன்நிற்க
:சங்கநிதி பதுமநிதி சாட்சிபோன்று நிற்க
:சங்காக்யம் மகாபத்மம் மகராக்யம் மகிழ
:சுகச்சபமும் முகுந்த குந்தளமும் சிரிக்க
:நீலவனும் நெருங்கி நேசமுடன் காக்க
:நிதியருளால் எல்லாமும் ஏற்றமாய்ச் சேர
:விதிதனையே மாற்றி அருள் நிதியும் குவிய
:அகிலமதில் மானுடமும் அழகுடனே வாழ்க!
# பதும நிதி (இறைவி)

## சங்க நிதி

ஒன்பது வகையான நிதிகளுள் (நவ நிதிகள்) பதும நிதிக்குறிய தெய்வமாக **பதும நிதி** உள்ளார். இவரை குபேரனின் மனைவியாக புராணங்கள் குறிப்பிடுகின்றன. சங்க நிதி தன்னுடைய கைகளில் கல்வி செல்வத்தினை குறிக்கும் அடையாளமான தாமரையை வைத்துள்ளார்.  
சங்க நிதி, பதும நிதி என இரு தெய்வ மகளீரிடமும் குபேரன் தன் செல்வங்களை கொடுத்து வைத்துள்ளாதாக நம்பப்படுகிறது.
# மல்லாண்டார்

**மல்லாண்டார்** எனப்படுவது தமிழ்நாட்டில் பள்ளர், வன்னியர் ஆகிய சாதி மக்களால் பல்வேறு ஊர்களில் வழிபடப்படும் குலதெய்வம் ஆகும். கொங்கு நாடு முழுவதிலும் அதாவது கோவை , ஈரோடு , கரூர் , திருச்சி மாவட்டம் முழுவதிலும் இவ்வழிபாடு காணப்படுகின்றது . இதில் கோயம்புத்தூர், ஈரோடு மாவட்டங்களில் வேளாண் களத்து மேட்டில் **“ஓர் உருண்டை”** க் கல்லை மல்லாண்டை அல்லது மல்லாண்டவர் என்று வைத்து வழிபட்டு வருகின்றனர்.  
திருச்சி மாவட்டம் தொட்டியம் தாலுகா நாகையநல்லூரில் வாழும் பள்ளர்கள், மல்லாண்டார் சாமியை தங்களது குலதெய்வமாக வழிபட்டு வருகிறார்கள். சேலம் மாவட்டம், ஆட்டையாம்பட்டி அருகில் உள்ள நைனாம்பட்டி என்ற ஊரில் ஒரு மல்லாண்டார் கோயில் உள்ளது. இக்கோயில் தெய்வத்தை வன்னியர் சாதியின் ஒரு பிரிவினர் குலதெய்வமாக வழிபடுகின்றனர். இக்குலதெய்வத்தை வழிபடும் பங்காளிகள் இத்தெய்வத்திற்கு ஐந்தாண்டுகளுக்கு ஒருமுறை தெவம் என்ற திருவிழாவை நடத்தி ஆட்டுக் கிடாய்களையும், சேவல்களையும் பலியிட்டு வழிபடுவது வழக்கம். இவர்கள் மூன்றாண்டுகளுக்கு ஒருமுறை முப்பூசை என்ற திருவிழாவையும், மூன்றாண்டுகளுக்கு ஒருமுறை மாப்பூசை என்ற திருவிழாவையும் நடத்தி வழிபட்டு வருகிறார்கள். இதில் முப்பூசை என்பது பலியிட்டு வழிபடுவது ஆகும். மாப்பூசை என்பது சைவ வழிபாடாகும்.  
வேளாண் தொழிலைத் கொண்டு வாழும் மக்களின் **“வேளாண் வளவழிபாடாக"** இவ்வழிபாடு, மழை கொடுக்கும் மழைக் கடவுளாகக் கருதப்பட்ட மல்லாண்டவர் பின்னாளில், மாரியம்மன் திரௌபதியம்மன் வழிபாட்டோடு இணைத்து வழிபடப்படும் முறைகளை இவ்வழிபாட்டில் அறிய முடிகின்றது.  
சில இடங்களில் விளைநிலத்தின் ஒரு பகுதியில் மரத்தடியில் நடப்பட்ட கல்லைக் காட்டு மல்லாண்டார் என்ற பெயரில் விளைநிலங்களின் காவல் தெய்வமாகவும் இத்தெய்வத்தை வணங்குகின்றனர்.
# யோங்பியோன் அணுக்கரு அறிவியல் ஆராய்ச்சி மையம்

**யோங்பியோன் அணுக்கரு அறிவியல் ஆராய்ச்சி மையம்** (, ) வடகொரியாவின் முதன்மை அணுவியல் வசதி ஆகும். இங்கு நாட்டின் முதல் அணுக்கரு உலைஅமைக்கப்பட்டுள்ளது. இது வட கொரியாவின் வடக்கு பியோங்கன் மாநிலத்தில் ந்யோங்பியோங் கௌன்ட்டியில் பியொங்யாங்கிலிருந்து வடக்கில் ஏறத்தாழ 90&nbsp;கிமீ தொலைவில் அமைந்துள்ளது. இந்த மையம் 2006 மற்றும் 2009 ஆம் ஆண்டுகளில் வடகொரியா நடத்திய அணுகுண்டு சோதனைகளில் போது பிளவுறு எரிபொருளை தயாரித்தளித்தது. 2009ஆம் ஆண்டு முதல் மென்னீர் அணு உலை அணுமின் நிலையத்தை உள்ளூர் தொழினுட்பத்தைக் கொண்டு வடிவமைத்து வருகிறது.  
பெப்ரவரி 2012 இல் ஐக்கிய அமெரிக்காவுடனான பயனுறுப் பேச்சு வார்த்தைகளின் போது தாங்கள் இனி அணுகுண்டு சோதனைகள் நடத்தப்போவதில்லை என்றும் யோங்பியோனில் இனி யுரேனியச் செறிவாக்கத்தை நிறுத்திக் கொள்வதாகவும் வடகொரியா அறிவித்தது. மேலும், ஐஏஈஏ கண்கானிப்பாளர்களை யோங்பியோனில் நடைபெறும் செயல்களை கண்காணிக்கவும் அனுமதித்தது. இதனைத் தொடர்ந்து அமெரிக்காவும் தான் வடகொரியாவை எதிரியாகக் கருதாது இருவருக்குமிடையேயான நல்லுறவை வளர்த்துக்கொள்ள விரும்புவதாகவும் அறிவித்தது. ஆனால் லீப் டே உரையாடல்கள் தோல்வியடைந்ததை அடுத்து யுரேனியச் செறிவாக்கம் தொடர்ந்துள்ளதாக தெரிகிறது.  
மார்ச்சு 2013 இல், வட கொரியா மீண்டும் தாங்கள் யோங்பியோனில் உள்ள முதன்மை வசதிகளை இயக்கப்போவதாக அறிவித்துள்ளது. வடகொரியா தென்கொரியாவுடன் "போர்நிலைப் பிரகடனம்" அறிவித்த சிலநாட்களிலேயே இந்த அறிவிப்பு வெளியாகி உள்ளது.
# பத்ம புராணம்

**பத்ம புராணம்** (தேவநாகரி:पद्म पुराण, பத்ம புராணா) என்பது வியாசர் எழுதிய பதினெண் புராணங்களில் இரண்டாவது புராணமாகும். இது 55,000 ஸ்லோகங்களை உள்ளடக்கியது. இந்த புராணம் சாத்துவிக புராண வகையை சார்ந்ததாகும். பிரம்ம தேவனின் பத்ம கல்பத்தில் எழுதப்பட்டதால் இது *பத்ம புராணம்* என்று அழைக்கப்படுகிறது.
# விஷ்ணு புராணம்

**விஷ்ணு புராணம்** (தேவநாகரி:, விஷ்ணு புராணா) என்பது பதினெண் புராணங்களில் மூன்றாவது புராணமாகும். இது இருபத்து மூன்றாயிரம் (23,000) ஸ்லோகங்களை உள்ளடக்கியது. மைத்ரேய முனிவரின் கேள்விகளுக்கு பராசர மகரிஷி கூறியவை விஷ்ணு புராணமாக தொகுக்கப்பட்டுள்ளது. இப்புராணத்தில், விஷ்ணு புராண வாரலாறு, பிரபஞ்சத்தின் படைப்பு, காலப் பிரமாணம், வர்ணாசிரமங்கள், பல விதமான உலகங்களின் படைப்புகள் போன்றவற்றை பற்றி கூறுகிறது. உலகம் திருமால் என்கிற விஷ்ணுவினால் உருவாக்கப்பட்டது, அவரின் சொரூபமாகவே காட்சியளிக்கிறது, அவரின் எண்ணப்படியே இயங்குகிறது என்பதை விஷ்ணு புராணம் விளக்குகிறது.  
பிரபஞ்சத்தின் தோற்றம், வராக அவதாரம், தேவ மனித படைப்புகள், வருணாசிரமம் போன்ற பலவற்றை விஷ்ணு புராணம் விளக்குகிறது.
# நளகூபன்

**நளகூபன்** குபேரனின் மைந்தன் ஆவார். இவருக்கு மணிக்ரீவன் என்ற சகோதரனும் உண்டு. நாரத முனிவரின் சாபத்தினால் கோகுலத்தில் மருதமரமாக இவர்கள் நின்றார்கள். கிருஷ்ண அவதாரத்தில் விஷ்ணு இவர்களுக்கு மோட்சம் வழங்கியதாக பெரியாழ்வார் குறிப்பிடுகிறார்.
# நளகூபன்

## புராணக் கதை

நளகூபன், மணிக்ரீவன் இருவம் குபேரனின் பிள்ளைகள் என்பதால் தங்களது பெருஞ்செல்வதினை நினைத்து ஆணவம் கொண்டிருந்தார்கள். அவர்கள் இருவரும் கந்தர்வப்பெண்களுடன் ஒரு தடாகத்தில் நீர் விளையாட்டு விளையாடச் சென்றனர். அப்போது தற்செயலாக நாரத முனிவர் அவ்விடத்தைக் கடக்க நேரிட்டது. அவரைக் கண்டதும் கந்தர்வ பெண்கள் தங்கள் ஆடைகளை அணிந்து கொண்டனர்.  
ஆனால் நளகூபனும் மணிக்கரீவனும் ஆடையின்றி தடாகத்திலேயே இருந்தார்கள். இதைக் கண்டு கோபமுற்ற நாரதர் மரம் போல் நிற்கும் நீங்கள் இருவரும் பூவுலகில் இரு மருத மரங்களாக மாற சாபமிட்டார். அதன் பின் இருவரும் விமோசனம் வேண்டினர். அதற்கு நாரதர் திருமாலின் கிருஷ்ண அவதாரத்தில் மோட்சம் கிடைக்குமென அருள் செய்தார்.  
அதுபோலவே கிருஷ்ண அவதாரத்தில் குறும்பு செய்த கிருஷ்ணனை அவரது அன்னை யசோதை உரலில் கட்டிப்போட்டார். கிருஷ்ணன் அந்த உரலை இழுத்துச் சென்ற இரட்டை மரங்களாக நின்றிருந்த நளகூபன் மணிக்கீவனுக்கு மோட்சம் தந்தார்.
# மணிக்ரீவன்

**மணிக்ரீவன்** குபேரனின் மைந்தன் ஆவார். இவருக்கு நளகூபன் என்ற சகோதரனும் உண்டு. நாரத முனிவரின் சாபத்தினால் கோகுலத்தில் மருதமரமாக இவர்கள் நின்றார்கள். கிருஷ்ண அவதாரத்தில் விஷ்ணு இவர்களுக்கு மோட்சம் வழங்கியதாக பெரியாழ்வார் குறிப்பிடுகிறார்.
# மணிக்ரீவன்

## புராணக் கதை

நளகூபன், மணிக்ரீவன் இருவம் குபேரனின் பிள்ளைகள் என்பதால் தங்களது பெருஞ்செல்வதினை நினைத்து ஆணவம் கொண்டிருந்தார்கள். அவர்கள் இருவரும் கந்தர்வப்பெண்களுடன் ஒரு தடாகத்தில் நீர் விளையாட்டு விளையாடச் சென்றனர். அப்போது தற்செயலாக நாரத முனிவர் அவ்விடத்தைக் கடக்க நேரிட்டது. அவரைக் கண்டதும் கந்தர்வ பெண்கள் தங்கள் ஆடைகளை அணிந்து கொண்டனர்.  
ஆனால் நளகூபனும் மணிக்கரீவனும் ஆடையின்றி தடாகத்திலேயே இருந்தார்கள். இதைக் கண்டு கோபமுற்ற நாரதர் மரம் போல் நிற்கும் நீங்கள் இருவரும் பூவுலகில் இரு மருத மரங்களாக மாற சாபமிட்டார். அதன் பின் இருவரும் விமோசனம் வேண்டினர். அதற்கு நாரதர் திருமாலின் கிருஷ்ண அவதாரத்தில் மோட்சம் கிடைக்குமென அருள் செய்தார்.  
அதுபோலவே கிருஷ்ண அவதாரத்தில் குறும்பு செய்த கிருஷ்ணனை அவரது அன்னை யசோதை உரலில் கட்டிப்போட்டார். கிருஷ்ணன் அந்த உரலை இழுத்துச் சென்ற இரட்டை மரங்களாக நின்றிருந்த நளகூபன் மணிக்கீவனுக்கு மோட்சம் தந்தார்.
# குள்ளத்தாரா

**குள்ளத்தாரா** (**Cotton Pygmy Goose** or **Cotton Teal**, *Nettapus coromandelianus*) என்பது சிறிய உடல் அமைப்பு கொண்ட 'மரத்தில்-அமரும்' வாத்து இனமாகும்.
# குள்ளத்தாரா

## உருவமைப்பு

மிகவும் சிறியதாக இருக்கும் இவ்வகை வாத்துக்கள் தான் உலகிலேயே மிகச்சிறிய நீர்பறவைகள் எனலாம். இவை 26 செ.மீ. நீளமும் மற்றும் 160 கிராம்கள் உள்ளன. இவற்றின் உடலில் பெரும்பாண்மையாக வெண்மையே இருக்கும். அலகு குட்டையாகவும், கூஸ் (goose) பறவைபோல் ஆரம்பத்தில் அகலமாகவும் இருக்கும். கோள வடிவ தலையும் குட்டையான கால்களும் உள்ளன.
# குள்ளத்தாரா

## உருவமைப்பு

### ஆண் குள்ளத்தாரா

இனவிருத்திக்கால ஆண்கள் பளபளக்கும் கரும்பச்சை தலைப்பாகையுடனும், வெள்ளை முகம், கழுத்து மற்றும் உடலின் அடிப்பகுதிகளும் உள்ளன. இதுபோல் கருப்பு கழுத்துப்பட்டையும், வெண்மையான இறக்கை பட்டையும் உள்ளது. பறக்கும் வேளைகளில் இறகுகள் பச்சையும், வெள்ளை பட்டையும் தெரியும்.
# குள்ளத்தாரா

## உருவமைப்பு

### பெண் குள்ளத்தாரா

பெண்கள் நிறம் குன்றி, கருப்பு வளையம் இல்லாதிருக்க, இவைகட்கு வெள்ளை நிற சிறகு கோடும் இருக்காது. இனவிருத்தி செய்யா காலங்களில் ஆணும் பெண் போன்று தோற்றமளித்தாலும், வெள்ளை நிற சிறகின் அடையாளம் மட்டும் பாலினங்களை பிரித்துக்காட்டும்.
# குள்ளத்தாரா

## பரம்பல்

இவை பாகிஸ்தான், இந்தியா, வங்கதேசம், தென்கிழக்கு ஆசியா, தெற்கு மற்றும் வடக்கு ஆஸ்திரேலியாவில் இனவிருத்தி செய்கின்றன. பெரும்பாலாக வலசை செல்லாமல் தங்கியிருக்கும் இனமான இவை மழைக்காலங்களில் மட்டும் தெற்கு நோக்கி வேறிடம் செல்லும் வாய்ப்புள்ளது.
# குள்ளத்தாரா

## குணாதிசயங்கள்

இவை கூட்டமாகவோ துணைகளாகவோ நன்னீர் ஏரிகள், மழைநீர் தேங்கும் குட்டைகள், நீர் நிறைந்த நெல் வயல்கள், பெரியளவில் தண்ணீர் தேங்கிய தொட்டிகள் போன்ற இடங்களில் வாழும். இவை ஒருவகையாக கொக்கரிப்பது போல் பறக்கும் வேளையில் ஒலியெழுப்புகின்றன.  
க்களுடன் பெண் குள்ளத்தாராக்கள்]]
# குள்ளத்தாரா

## உணவு

இவை பெரும்பாலும் விதைகள், தாவிர பகுதிகள், அல்லி மலர்களின் தண்டுகள் உண்பதோடு பூச்சிகளும், ஓட்டுடைய முதுகெலும்பில்லா பிராணிகளையும் உண்ணும்.
# குள்ளத்தாரா

## இனவிருத்தி

குள்ளத்தாராக்களுக்கு புணரும் காலம் சூலை முதல் செப்டம்பர் வரை.
# குள்ளத்தாரா

## இனவிருத்தி

### கூடு

இவை தன் கூடுகளை நீர்நிலைகளருகே இயற்கையாக அமைந்திருக்கும் மரப்பொந்துகளில் அமைக்கும். சில சமயம் அவை புற்கள், குப்பை மற்றும் இறகுகளால் அலங்கரிக்கும்.
# குள்ளத்தாரா

## இனவிருத்தி

### முட்டை

8 முதல் 15 முட்டைகளை தந்த வெண்மை நிறத்தில் இடும்.
# குள்ளத்தாரா

## மனிதருடன் பரிமாற்றங்கள்

அவைகளை சீண்டாதிருந்தால் மனித நடமாட்டத்தினை கண்டுகொள்ளமலிருக்கும். ஆனாலும் சற்று எச்சரிக்கையோடிருக்கும் இவை தன் பறக்கும் தன்மையில் நம்பிக்கைக்கொண்டு, ஆபத்துணரும் வேளைகளில் பறந்து விடும். தேவையேற்பட்டால் நீரினுள் மூழ்கவும் செய்கின்றன.  
-
- *Birds of Goa* (video)
# குள்ளத்தாரா

## மேற்கொண்டு படிக்க

- BirdLife Species Factsheet
- IUCN Red List
# சித்திரலேகா

**சித்திரலேகா** என்பவர் செல்வத்தின் அதிபதியான குபேரனின் மனைவியாவார். குபேரனுக்கு சங்க நிதி, பதும நிதி, யட்சி என பல மனைவிமார்கள் இருந்தாலும், பெரும்பாலான இடங்களில் சித்திரலேகாவுடனே காணப்படுகிறார். இத்தம்பதியினருக்கு நளகூபன், மணிக்ரீவன் என்ற இரு மகன்கள் உள்ளனர்.  
சித்திரலோகயை சித்திராதேவி என்ற பெயரிலும் அழைக்கின்றார்கள் இந்துக்கள்.
# சித்திரலேகா

## கோவில்

செட்டிகுளம் ஏகாம்பரேஸ்வரர் திருக்கோவிலில் குபேரன், சித்திரலேகா தம்பதியினருக்கு சிலையுள்ளது. இக்கோவிலில் நளகூபன், மணிக்கரீவன், சங்க நிதி, பதும நிதி, காமதேனு, கற்பக விருட்சம், மச்சநிதி, நீலநிதி, நந்தநிதி, முகுந்த நிதி, கச்சப நிதி ஆகியோரும் அருள் செய்கின்றனர்.
# தமிழ்நாட்டின் புராதான நகரங்கள்

தமிழ்நாட்டிலிருக்கும் சில நகரங்கள் பண்டைய கலாசாரம், பண்பாடு, கட்டக் கலைகளை கொண்டுள்ளது. திட்டமிடாத நகர்ப்புற பரவலின் காரணமாக, புராதான நகரங்களுக்கு பாதிப்பு ஏற்பட்டு வருகிறது. எனவே இந்நகரங்களின் பழமையைப்
பாதுகாக்கும் நோக்கத்துடன் தமிழ்நாடு அரசு 54 நகரங்களை **தமிழ்நாட்டின் புராதன நகரங்கள்** என்று அறிவித்துள்ளது.
# தமிழ்நாட்டின் புராதான நகரங்கள்

## முதல் பட்டியல்

தமிழ்நாடு அரசு அறிவித்த புராதன நகரங்களின் பட்டியலில் 39 நகரங்கள் இடம் பெற்றிருந்தன. அவை;
1. திருவண்ணாமலை
1. மதுரை
1. காஞ்சிபுரம்
1. திருவில்லிபுத்தூர்
- (விரிவாக்கம் செய்யப்பட வேண்டும்)
# தமிழ்நாட்டின் புராதான நகரங்கள்

## இரண்டாம் பட்டியல்

தமிழ்நாடு அரசு அறிவித்த 39 புராதான நகரங்களின் பட்டியலைத் தொடர்ந்து மேலும் 15 நகரங்கள் இடம் பெற்றிருந்தன. அவை;
1. மன்னார்குடி
1. நாமக்கல்
1. மயிலாடுதுறை
1. தென்திருப்பேரை
1. ஆழ்வார்திருநகரி
1. பெருங்குளம்
1. திருக்கோயிலூர்
1. ஸ்ரீமுஷ்ணம்
1. தாரமங்கலம்
1. திருப்பரங்குன்றம்
1. சோளிங்கர்
1. சென்னிமலை
1. திருவட்டாறு
1. சுசீந்திரம்
1. கொடுமுடி
# சோமசுந்தரம் நடேசன்

**சோமசுந்தரம் நடேசன்** (*Somasundaram Nadesan*, 11 பெப்ரவரி 1904 - டிசம்பர் 21, 1986) என்பவர் இலங்கையில் பிரபலமான ஒரு வழக்கறிஞரும், மேலவை உறுப்பினரும் (செனட்டர்) ஆவார். 1947 ஆம் ஆண்டில் உருவாக்கப்பட்ட செனட் சபை உறுப்பினராக நியமிக்கப்பட்ட நடேசன், 1972 ஆம் ஆண்டில் செனட் சபை கலைக்கப்படும் வரையில் உறுப்பினராக இருந்த ஒரே ஒரு மேலவை உறுப்பினர் என்ற சிறப்பைப் பெற்றார்.
# சோமசுந்தரம் நடேசன்

## வாழ்க்கைக் குறிப்பு

யாழ்ப்பாண மாவட்டம், ஆனைக்கோட்டையில் பிறந்த நடேசன் தனது ஆரம்பக் கல்வியை மானிப்பாய் இந்துக் கல்லூரியிலும், பின்னர் புலமைப்பரிசில் பெற்று கொழும்பு றோயல் கல்லூரியிலும் கல்வி கற்றார். பள்ளிப்படிப்பை முடித்த பின்னர் இலங்கைப் பல்கலைக்கழகக் கல்லூரி சட்டம் பயின்று 1932 ஆம் ஆண்டில் வழக்கறிஞர் ஆனார்.  
1954 ஆம் ஆண்டில் இராணி வழக்கறிஞராக நியமிக்கப்பட்ட வயதில் குறைந்த இலங்கையர் என்ற பெருமையையும் பெற்றார். 55 ஆண்டுகள் இவர் வழக்கறிஞராகப் பணியாற்றினார். 1969 ஆம் ஆண்டில் வழக்கறிஞர்கள் கழகத்தின் தலைவராகத் தேர்ந்தெடுக்கப்பட்டார். இவர் இலங்கை குடிமுறை உரிமைகள் இயக்கத்தின் ஆரம்பகால உறுப்பினர் ஆவார்.
# மலேசிய மக்கள் இயக்கக் கட்சி

**மலேசிய மக்கள் இயக்கக் கட்சி** (, , ) என்பது மலேசியாவில் ஒரு தாராண்மைவாத அரசியல் கட்சியாகும். 24 மார்ச் 1968-இல் தோற்றுவிக்கப்பட்டது. இப்போது ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாக இருக்கின்றது.  
**கெராக்கான்** என சுருக்கமாக அழைக்கப்படும் மலேசிய மக்கள் இயக்கக் கட்சி, தோற்றுவிக்கப்பட்ட காலத்தில் ஆளும் பாரிசான் நேசனல் கூட்டணிக்கு எதிரான கட்சியாக இருந்தது. 1969 மலேசியப் பொதுத் தேர்தலில் கெராக்கான் கட்சி, பினாங்கு மாநிலத்தில் பெரும்பான்மையான இடங்களை வென்றது. மலேசிய இஸ்லாமிய கட்சி கிளாந்தான் மாநிலத்தைக் கைப்பற்றியது.  
அந்தக் காலகட்டத்தில் இவ்விரு கட்சிகளும் ஆளும் கூட்டணியுடன் கூட்டு சேரவில்லை. இருப்பினும், 1973இல் கெராக்கான் கட்சியும் ஆளும் கூட்டணியும் இணைந்து தேசிய முன்னணி எனும் புதிய கூட்டணியை உருவாக்கின.
# மலேசிய மக்கள் இயக்கக் கட்சி

## வரலாறு

கெராக்கான் எனும் மலேசிய மக்கள் இயக்கக் கட்சி 24 மார்ச் 1968இல் தோற்றுவிக்கப்பட்டது. மலேசியாவின் சில முக்கிய கல்வியாளர்களும், அரசியல்வாதிகளும் ஒன்றாக இணைந்து அந்தக் கட்சியைத் தொடங்கினர். அவர்களின் விவரங்கள்:  
- பேராசிரியர் சையட் உசேன் அலத்தாஸ், சிங்கப்பூர் பல்கலைக்கழகம்
- டாக்டர் டேவிட் தான் சீ கூன், சிலாங்கூர், பத்து தொகுதி நாடாளுமன்ற உறுப்பினர்
- டாக்டர் ஜே.பி.ஏ. பீட்டர், மலேசிய மருத்துவர் சங்கத்தின் தலைவர்
- டாக்டர் லிம் சோங் இயூ, பினாங்கு, தஞ்சோங் தொகுதி நாடாளுமன்ற உறுப்பினர்
- பேராசிரியர் வாங் குங்பூ, மலாயா பல்கலைக்கழகம்
- வி, வீரப்பன், சட்டத் தொழிலாற்றுநர்; வழக்குரைஞர்
# மலேசிய மக்கள் இயக்கக் கட்சி

## வரலாறு

### தொழிற்சங்கப் பிரபலங்கள்

கெராக்கான் கட்சி தொடக்கப்பட்ட காலத்தில், அப்போது அரசாங்கத்தினால் கலைக்கப்பட்ட ஐக்கிய ஜனநாயக கட்சி உறுப்பினர்களின் ஆதரவையும், தொழிலாளர் கட்சியில் ஆங்கிலம் கற்றவர்களின் ஆதரவையும் மட்டுமே பெற்று இருந்தது.  
மலேசியாவைப் போன்ற பல்லினச் சமுதாயங்களைக் கொண்ட ஒரு நாட்டில், ஓர் அரசியல் கட்சி முறையாகச் செயல்பட வேண்டும் என்றால், அதற்கு தொழிற்சங்கவாதிகளின் ஆதரவு தேவை என்பதை கட்சியின் மேல்மட்டம் உணரத் தயங்கவில்லை.
# மலேசிய மக்கள் இயக்கக் கட்சி

## வரலாறு

### வி. டேவிட்

ஆகவே, அந்தக் காலகட்டத்தில் மலேசியாவில் மிகப் பிரபலமாக விளங்கிய தொழிற்சங்கவாதிகள் இருவர் சாதுர்யமாகக் கட்சிக்குள் ஈர்க்கப்பட்டனர். மலேசியத் தொழிற்சங்கச் சம்மேளத்தின் தலைவர் இயோ தெ சாய் என்பவரும், மலேசியப் போக்குவரத்து தொழிலாளர்கள் சங்கத்தின் பொதுச் செயலாளர் வி. டேவிட் அவர்கள் இருவருமே அந்த முக்கியப் பிரபலங்கள்.  
1968 மே 25ஆம் தேதி, மலேசிய மக்கள் இயக்கக் கட்சியின் தொடக்க விழா கோலாலம்பூர் மாநகரத்தில் நடைபெற்றது. பேராசிரியர் சையட் உசேன் அலத்தாஸ் கட்சியின் நோக்கங்களையும் கொள்கைகளையும் தொடக்க விழாவில் முன்வைத்தார். தேர்வு செய்யப்பட்ட தற்காலிகச் செயற்குழுவின் பதினாறு உறுப்பினர்களில் மலாய்க்காரர்கள் 6 பேர், சீனர்கள் 6 பேர், இந்தியர்கள் 4 பேர், இவர்களில் இரு பெண்களும் அடங்குவர்.
# மலேசிய மக்கள் இயக்கக் கட்சி

## வரலாறு

### 1969ஆம் ஆண்டு பொதுத் தேர்தல்

அதன் பின்னர் நாடு முழுமையும் 43 கிளைகள் திறக்கப்பட்டன. உறுப்பினர்களின் எண்ணிக்கையும் 1,400ஆக உயர்ந்தது. மலாயா சுதந்திரம் அடைந்த பிறகு, 1969ஆம் ஆண்டு மூன்றாவது பொதுத் தேர்தல் நடைபெற்றது. குறைந்த மனித நிதி ஆதாரங்களைக் கொண்டு கெராக்கான் கட்சி தேர்தலில் போட்டியிட்டது. இருப்பினும் நல்ல வெற்றியைப் பெற்றது.  
24 இடங்களைக் கொண்ட பினாங்கு மாநிலத்தில் 16 இடங்களில் வெற்றி வாகை சூடியது. சிலாங்கூர் மாநிலத்தில் நான்கு இடங்களையும், பேராக் மாநிலத்தில் இரண்டு இடங்களையும், கெடா மாநிலத்தில் இரண்டு இடங்களையும், மலாக்கா, பகாங் மாநிலங்களில் தலா ஓர் இடத்தையும் பெற்றது.
# மலேசிய மக்கள் இயக்கக் கட்சி

## வரலாறு

### 1969 மலேசிய இனக்கலவரம்

தவிர மலேசிய நாடாளுமன்றத்தில் அதற்கு எட்டு இடங்களும் கிடைத்தன. இனச் சார்பு இல்லாமல் போட்டியிட்டாலும், மலேசியத் தேர்தல்களில் வெற்றி பெற முடியும் என்பதற்கு அந்தத் தேர்தல் முடிவு நல்ல ஒரு சான்றாக அமைந்தது.  
ஆனால், 1969 மலேசிய இனக் கலவரங்களுக்குப் பின்னர், தேர்தலில் வெற்றி பெற்றவர்கள் மக்களுக்குச் சேவை செய்ய முடியாமல் போய்விட்டது. அந்தக் கலவரத்தைத் தொடர்ந்து, அரசாங்க நிர்வாகத்தை தேசிய நடவடிக்கை மன்றம் ஏற்று நடத்தியது.
# மலேசிய மக்கள் இயக்கக் கட்சி

## பினாங்கு மாநிலத்தின் ஆட்சிசை இழந்தது

டான் ஸ்ரீ டாக்டர் கோ சு கூன் (*Koh Tsu Koon*) மலேசியாவின் பினாங்கு மாநிலத்தின் மூன்றாவது முதலமைச்சர் மற்றும் மலேசிய மக்கள் இயக்கக் கட்சியின் முன்னாள் தலைவரும் ஆவார். இவர் 2008ஆம் ஆண்டு நடைபெற்ற நாடாளுமன்றத் தேர்தலில், இப்போதைய பினாங்கு துணை முதலமைச்சர் பேராசிரியர் இராமசாமி பழனிச்சாமியிடம் பத்து காவான் நாடாளுமன்ற தொகுதியில் போட்டியிட்டுத் தோல்வியடைந்தார். 2008ஆம் ஆண்டு நடைபெற்ற மலேசிய பொதுத் தேர்தலில் இவரின் மலேசிய மக்கள் இயக்கக் கட்சி, பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சியிடம் 19 இடங்களையும், மக்கள் நீதிக் கட்சியிடம் 9 இடங்களையும், மலேசிய இஸ்லாமிய கட்சியிடம் 1 இடத்தையும் பறிகொடுத்து இருபது ஆண்டு மலேசிய மக்கள் இயக்கக் கட்சி மற்றும் தேசிய முன்னணி (மலேசியா)யின் பினாங்கு ஆட்சியை இழந்தார்..
# மலேசிய மக்கள் இயக்கக் கட்சி

## ஏ. கோகிலன் பிள்ளை

இக்கட்சியின் துணைத் தலைவராக இருக்கும் ஏ. கோகிலன் பிள்ளை 2008ஆம் ஆண்டு, மலேசிய நாடாளுமன்றத்தின் மேலவைக்குத் தேர்வு செய்யப்பட்டார். பின்னர், அவர் மலேசிய வெளியுறவு துணையமைச்சராகவும் நியமிக்கப்பட்டார். 2013 மலேசிய பொதுத் தேர்தலில், பூச்சோங் நகரின் நாடாளுமன்ற தொகுதியில் ஜனநாயக செயல் கட்சியின் கோவிந்த் சிங் தியோ உடண் போட்டியிட்டுத் தோல்வியடைந்தார்.
# மலேசிய மக்கள் இயக்கக் கட்சி

## தலைவர்கள்

**தலைவர்**
| எண். | பெயர் | பதவி காலம் தொடக்கம் | பதவி காலம் முடிவு |  |
| --- | --- | --- | --- | --- |
| 1 | சையட் உசேன் அலத்தாஸ் | 1968 | 1969 |  |
| 2 | துன் லிம் சோங் இயூ | 1969 | 1980 |  |
| 3 | துன் லிம் கெங் இயெக் | 1980 | 2007 |  |
| 4 | டான் ஸ்ரீ டாக்டர் கோ சு கூன் | 2008 | 2013 |  |
| 5 | மா சியாவ் கியோங் | 2013 | இன்று வரை | } |
# திருவைந்தெழுத்து

சைவ சமயத்தின் மூல மந்திரம் "நமசிவாய" எனும் **திருவைந்தெழுத்து** ஆகும். இது **பஞ்சாட்சரம்** எனவும் **பஞ்சாட்சர மந்திரம்** (*Shiva Panchakshara* அல்லது *Panchakshara*) எனவும் அழைக்கப்படுகிறது.
# திருவைந்தெழுத்து

## வடிவங்கள்

எழுத்தில் *ஓம் நமச்சிவாய* என்னும் மந்திரம்]]
திருவைந்தெழுத்தினை ஐந்து வடிவங்களாக கொள்கின்றனர். அவை கீழே.
- தூல பஞ்சாட்சரம் - நமசிவய
- சூட்சும பஞ்சாட்சரம் - சிவயநம  
இந்த பஞ்சாட்சரமானது ஸ்தூல பஞ்சாட்சரம் எனவும், சூட்சும பஞ்சாட்சரம் எனவும் இருவகைபடுகிறது. நமசிவாய என்பது ஸ்தூல பஞ்சாட்சரம் எனவும், சிவாயநம என்பது சூட்சும பஞ்சாட்சரம் எனவும் அறியப்படுகிறது.  
சிவாயநம எனவும் இதனைக் கொள்வர். சிவாயநம என்பது சிவபெருமானைப் போற்றிப் பாடும் மந்திரச் சொல்லாக உள்ளது. இதற்குப் பல பொருள் உண்டு என்று இந்து சமயத்தில் சைவ சமயத்தைக் கடைப்பிடிப்பவர்கள் தெரிவிக்கின்றனர்.  
யசுர் வேதத்திலே நான்காவது காண்டத்திலே சிவ பிரானைப் போற்றும் உருத்திர மந்திரம் உள்ளது. அதில் சூத்திரம் 8-1 **நமசிவாய** எனும் ஐந்தெழுத்து பற்றிக் கூறுகிறது. ஆனால் சதா காலமும் அனைவரும் ஓதக்கூடிய மந்திரமாகத் 'திருவைந்தெழுத்து' கூறப்படுகிறது.
# திருவைந்தெழுத்து

## விளக்கம்

திருமூலர் முதலான தமிழ்ப் புலவர்கள் உட்பட இம் மந்திரத்துக்கு அவரவர் கண்ட விளக்கங்களைக் கூறியுள்ளனர். அவை எந்த மொழியியலையும் பின்பற்றவில்லை. உண்மையில் அவை மந்திரமொழி.
- மந்திரம் பொதுமொழி. அதனைப் பிரித்துப் பார்க்கக் கூடாது என்பது ஒரு சாரார் கருத்து
- நமசிவாய மந்திரம் தமிழ் என்போர் தமிழியல் வழியில் சில விளக்கங்களைத் தருகின்றனர்.
- நமசிவாய மந்திரம் வடமொழி என்போர் சில விளக்கங்களைத் தருகின்றனர்.
மந்திரமா, தமிழா, வடமொழியா என்பது அவரவர் மனப்பாங்கைப் பொருத்தது. இது சரி, இது தவறு, என யாராலும் நிறுவ இயலாது.
# திருவைந்தெழுத்து

## வடமொழி விளக்கம்

### திருவைந்தெழுத்து விளக்கம்

திருவைந்தெழுத்தான நமசிவாய இலுள்ள ஒவ்வொரு அட்சரமும் தத்துவப் பொருளுடையவை.
- ந - திரோத மலத்தையும்,
- ம - ஆணவ மலத்தையும்,
- சி - சிவமயமாயிருப்பதையும்,
- வா - திருவருள் சக்தியையும்,
- ய - ஆன்மாவையும் குறிப்பிடுகின்றன.  
இதன் உட்பொருள் உயிர்களில் உறைந்துள்ள ஆணவமும் மாயையும் விலகி சிவசக்தி சிவத்துடன் ஐக்கியமாவதே **நமசிவாய** என்பதன் பயன் என்பதாகும்.
# திருவைந்தெழுத்து

## வடமொழி விளக்கம்

### திருவைந்தெழுத்து ஓதுவதன் பயன்கள்

ஆன்மாவுக்கு நற்றுணையாகவும் உயிர்த்துணையாகவும் அமைவது இம்மந்திரமாகும். வாழ்வில் துன்பங்களைப் போக்கவும் இன்பங்களை இயைபாக்கவும் திருவைந்தெழுத்தை உச்சரிப்பது சைவசமயிகளின் முடிபாகும்.
# திருவைந்தெழுத்து

## வடமொழி விளக்கம்

### திருவைந்தெழுத்தின் சிறப்புக் கூறும் இலக்கியங்கள்

- "சிவாயநம என்று சிந்தித்திருப் போர்க்கு அபாயம் ஒரு நாளும் இல்லை" - ஔவையார்.
- "கற்றுணைப் பூட்டியோர் கடலினிற் பாய்ச்சினும் நற்றுணையாவது நமசிவாயவே" - திருநாவுக்கரசர்
- "நமசிவாய வாழ்க; நாதன் தாள் வாழ்க" - மாணிக்கவாசகர்
# திருவைந்தெழுத்து

## இவற்றையும் காண்க

- எட்டெழுத்து மந்திரம்
- ஹரே கிருஷ்ணா
# கயிலை மலை

**கயிலாய மலை** அல்லது **கைலாயம்** (*Mount Kailash*) என்பது இமயமலையில் உள்ள கயிலை மலைதொடரில் உள்ள ஒரு பர்வதம் ஆகும். 6,638 மீ. உயரம் கொண்ட இந்த பர்வதம் சீனாவின் திபெத் பகுதியில் அமைந்துள்ளது.  
இதனருகே மானசரோவர் நன்னீர் ஏரியும், இராட்சதலம் எனும் உப்பு நீர் ஏரியும் உள்ளன. சிந்து, சத்லஜ், பிரம்மபுத்திரா மற்றும் கர்னாலி ஆகிய நான்கு நதிகளின் ஆதாரங்கள் இப்பகுதிக்கு அருகாமையில் அமைந்துள்ளன. கயிலாய மலையானது இந்துக்கள், பௌத்தர்கள், போன் மக்கள் மற்றும் சமணர்களின் புனிதத் தலமாக விளங்குகிறது. இந்து, சமண, பௌத்த சமயங்களில் கைலாய மலையைப் பற்றி பல கதைகளுடன் கூடிய பல மெய்ப்பொருள் கருத்துக்கள் உள்ளன.  
இந்தியா, சீனா, நேபாளம் மற்றும் பிற நாடுகளில் இருந்து பக்தர்கள் கயிலாய மலைக்கு யாத்திரை மேற்கொள்கின்றனர். இங்கு வரும் யாத்திரிகர்கள் மானசரோவர் ஏரியில் புனித நீராடிவிட்டு பின்னர் கயிலாய பர்வதத்தின் அடிவாரத்தைச் சுற்றி வலம் வருவதை புனித கடமையாகக் கருதுகிறார்கள்.
# கயிலை மலை

## சொற்பிறப்பியல்

கயிலை மலையானது சமசுகிருதத்தில் *கைலாசா* என்றழைக்கப்படுகிறது. இந்தப் பெயர் "படிகம்" எனப் பொருள் தரும் *கைலாசா* என்ற சொல்லிலிருந்து பெறப்பட்டிருக்கலாம். இந்த மலையின் திபெத்திய பெயர் *கேங் ரின்போச்சே* என்பதாகும். *கேங்* அல்லது *காங்* என்பது *பனிபடர்ந்த மலை* என்பதற்கான திபெத்திய வார்த்தையாகும் மற்றும் *ரின்போச்சே* என்பது "ஒரு மரியாதைக்குரிய பொருள்" அல்லது "விலைமதிப்பற்ற ஒன்று" எனப் பொருள் படும். எனவே இந்த இணைந்த சொல்லை "பனிகளின் விலைமதிப்பற்ற நகை" என்று மொழிபெயர்க்கலாம். இந்த மலையின் மற்றொரு உள்ளூர் பெயர் *டிசே* மலை என்பதாகும். இது சாங்-சூங் மொழியில் உள்ள "நீர் சிகரம்" என்று பொருள் தரும் *டி ட்சே* என்பதிலிருந்து உருவானது.
# கயிலை மலை

## புவியியல் மற்றும் நிலப்பரப்பு

(வலது) மற்றும் இராட்சதல எரிகளுடன் பின்னணியில் கயிலாய மலை]]  
கயிலாய மலை இமயமலையில் உள்ள கயிலை மலைதொடரில் அமைந்துள்ளது. 6,638 மீ. உயரம் கொண்ட இந்த பர்வதம் சீனாவின் திபெத் பகுதியில் அமைந்துள்ளது. இப்பகுதியானது சீனா, இந்தியா மற்றும் நேபாளம் இடையேயான எல்லையின் வடக்கே அமைந்துள்ளது.  
இதனருகே மானசரோவர் நன்னீர் ஏரியும், இராட்சதலம் எனும் உப்பு நீர் ஏரியும் உள்ளன. சிந்து, சத்லஜ், பிரம்மபுத்திரா மற்றும் கர்னாலி ஆகிய நான்கு நதிகளின் ஆதாரங்கள் இப்பகுதிக்கு அருகாமையில் அமைந்துள்ளன. கயிலாய மலையைச் சுற்றியுள்ள பகுதிகளில் சமீப ஆண்டுகளில் குளிர்காலங்களில் முன்பை காட்டிலும் பனி குறைவாக உள்ளதாக உள்ளூர் மக்கள் கூறுகின்றனர். இப்பகுதியில் இருந்து கிடைத்த ஆதாரங்களின் படி, பனிப்பாறைகள் மிகுந்த அளவில் உருகி வருவதாக தெரிகின்றது. காலநிலை மாற்றத்தால் ஏற்படும் சமூக மற்றும் பொருளாதார விளைவுகள் மற்றும் அவற்றைச் சமாளிப்பதற்கான நிலையான வழிகளை உருவாக்குவதற்கான முயற்சிகளில் சீன, இந்திய மற்றும் நேபாள அரசுகள் ஈடுபட்டுள்ளன.
# கயிலை மலை

## மலையேற்றம்

இதுவரை கயிலாய மலையை யாரும் ஏறியது இல்லை. இது பல மதங்களின் புனிதத் தலமாகக் கருதப்படுவதால் மலையேற அனுமதி கிடையாது. இரட்லெட்சுடன் சென்ற கர்னல் வில்சன் கயிலாய மலையின் மறுபக்கத்தில் செட்டன் என்ற ஒரு ஷெர்பாவுடன் இணைத்து மலையின் தென் பகுதியை ஆராய்ந்து கொண்டிருந்தார். தென்கிழக்கு முகடு வழியாக உச்சியை அடைய சாத்தியமுள்ளது என்று செட்டன் தன்னிடம் கூறியதாக வில்சன் கூறினார்.  
1936 ஆம் ஆண்டில், எர்பர்ட் திச்சி கயிலாய மலையை ஏற நினைத்தார். அவர் உள்ளூர் மக்களிடம் இதை ஏற முடியுமா என்று கேட்டபோது, ஒரு உள்ளூர் திபெத்திய மதத் தலைவர் பின்வருமாறு கூறியதாக தெரிவித்துள்ளார்: "பாவம் செய்யாத ஒரு மனிதனால் மட்டுமே கயிலாய மலையில் ஏற முடியும். அப்படி இருக்கும் ஒருவன் உண்மையில் பனிக்கட்டி பாறைகளை தாண்ட வேண்டியதில்லை, மாறாக தன்னை ஒரு பறவையாக மாற்றிக்கொண்டு சிகரத்திற்குப் பறக்கலாம்." 2001 ஆம் ஆண்டில், சீன அரசாங்கம் எசுப்பானிய நாட்டை சேர்ந்த ஒரு குழுவுக்கு கயிலாய மலையில் ஏற அனுமதி வழங்கியதாக செய்திகள் வெளிவந்தன. எதிர்ப்புக்கு பிறகு, சீன அதிகாரிகள் இந்த அறிக்கையை மறுத்து, கயிலாய மலையில் ஏறும் நடவடிக்கைகள் கண்டிப்பாக தடைசெய்யப்பட்டுள்ளன என்று கூறினர்.
# கயிலை மலை

## சமயவியல்

கயிலாய மலையானது இந்துக்கள், பௌத்தர்கள், போன் மக்கள் மற்றும் சமணர்களின் புனிதத் தலமாக விளங்குகிறது. இந்து, சமண, பௌத்த சமயங்களில் கைலாய மலையைப் பற்றி பல கதைகளுடன் கூடிய பல மெய்ப்பொருள் கருத்துக்கள் உள்ளன.
# கயிலை மலை

## சமயவியல்

### இந்து சமயம்

குடும்பத்தை சித்தரிக்கும் ஒரு விளக்கபடம்]]
இந்து சமயத்தில் கயிலாய மலையானது பாரம்பரியமாக சிவபெருமானின் இருப்பிடமாக அறியப்படுகின்றது. சிவபெருமான் தனது துணைவி பார்வதி மற்றும் இவர்களது குழந்தைகளான விநாயகர் மற்றும் முருகன் ஆகியோருடன் அங்கு வசிப்பதாக நம்பப்படுகின்றது.இந்துக்கள் கயிலாயத்தை மேரு மலை என்று நம்புகிறார்கள். இது தேவர்கள் வசிக்கும் சொர்கத்திற்கு செல்லும் வழி என்று கருதப்படுகிறது.  
இந்து இதிகாசமான *இராமாயணத்தின்* படி, இராவணன் கயிலாய மலையை வேரோடு பிடுங்க முயற்சித்ததாகக் கூறப்படுகிறது. இதனால் கோபமுற்ற சிவபெருமான் தனது வலது பெருவிரலை மலையின் மீது அழுத்தி ராவணனை நசுக்கியதாகக் கூறப்படுகிறது. *மகாபாரதத்தின்* படி, பாண்டவர்கள் தங்கள் மனைவி திரௌபதியுடன் சொர்க்கத்தை அடைவதற்கான ஒரு முயற்சியாக கயிலாய மலையின் உச்சியை நோக்கிப் பயணித்ததாகக் கூறப்படுகிறது. ஆனால் இதில் தருமர் மட்டுமே சொர்கத்தை சென்றடைய முடிந்ததாக கூறப்படுகிறது.  
*விஷ்ணு புராணம்* கயிலாய மலை தாமரை இதழ்களை போல் உள்ள ஆறு மலைத்தொடர்களின் மையத்தில் அமைந்துள்ளது என்றும், இந்த மலையின் நான்கு முகங்களும் தங்கம் மற்றும் விலைமதிப்பில்லாத இரத்தின கற்களால் ஆனது என்றும் கூறுகிறது. இங்கு சிவபெருமான் ஓர் ஆழ்ந்த தியானத்தில் ஈடுபட்டிருப்பதைப் பற்றிக் கூறுகிறது.  
கயிலாய மலை தேவாரப் பாடல் பெற்ற தலங்களில் ஒன்றாகும். சம்பந்தர், அப்பர், சுந்தரர் மூவராலும் பாடல் பெற்ற இத்தலம், இந்துக்களின் முக்கிய வழிபாட்டுத் தலங்களுள் ஒன்றாகும். திருஞான சம்பந்தர் தென் கயிலாயம் எனப்படும் திருக்காளாத்தியைத் தரிசித்தபின்னர் அங்கிருந்து இத்தலம் மீது பதிகம் பாடினார். சேரமான் பெருமாள் இத்தலம் மீது *திருக்கயிலாய ஞான உலா* பாடியுள்ளார்.
# கயிலை மலை

## சமயவியல்

### சமணம்

*அசுடபாதம்* என்ற சமண நூலின் படி, முதல் சமண தீர்த்தங்கரரான ரிசபநாதர் கயிலாய மலையில் மோட்சம் (விடுதலை) அடைந்தார். சமண பாரம்பரியத்தில், ரிசபநாதர் நிர்வாண நிலையை அடைந்த பிறகு, அவரது மகனான பேரரசர் பரதன் பல சன்னதிகளை இப்பகுதியில் கட்டியதாக நம்பப்படுகிறது. சமண மரபுகளின்படி, 24வது மற்றும் கடைசி தீர்த்தங்கரரான மகாவீரர் பிறந்த சிறிது நேரத்திலேயே இந்திரனால் மேரு மலையின் உச்சிக்கு அழைத்துச் செல்லப்பட்டார். அங்கு அவருக்கு விலையுயர்ந்த பொருட்களால் அபிஷேகம் செய்யப்பட்டது.
# கயிலை மலை

## சமயவியல்

### பௌத்தம்

சித்தரிப்பு]]
பௌத்த நூல்களின்படி, கயிலாய மலை புராணங்களில் வரும் மேரு மலை என்று அறியப்படுகிறது. எனவே கயிலாய மலை சில பௌத்த மரபுகளுக்கு ஒரு முக்கிய யாத்திரை தலமாகும். இப்பகுதியில் உள்ள பல தளங்கள் திபெத்தைச் சுற்றியுள்ள தலங்களில் 7-8 ஆம் நூற்றாண்டில் புத்த மதத்தை நிறுவிய பத்மசம்பவருடன் தொடர்புடையவை. கோவிட்-19 தொற்றுநோய் காரணமாக 2020 ஆம் ஆண்டு முதல் புனித யாத்திரை மீண்டும் மூன்று ஆண்டுகளுக்கு நிறுத்தப்பட்டது.
குகள் பெரும்பாலும் கயிலாய மலை யாத்திரையில் பயன்படுத்தப்படுகின்றன. படத்தில் மானசரோவர் ஏரி கரையில் கயிலாய மலையை பின்னணியில் காணாலாம்.]]
பொதுவாக இந்த யாத்திரையில் மானசரோவர் ஏரியை நோக்கி மலையேறுதல் மற்றும் கயிலாய மலையை சுற்றி வருவது ஆகியவை அடங்கும். கயிலாய மலையைச் சுற்றியுள்ள பாதை ஏறத்தாழ 53 கிலோ மீட்டர் நீளமானது. இந்த கிரி வலமானது பொதுவாக ஏறத்தாழ 4670 மீட்டர் உயரத்தில் அமைந்துள்ள டார்ச்சேன் எனும் இடத்தில் தொடங்கி முடிவடைகிறது. இந்த புனித யாத்திரைக்கான வழித்தடம் 5650 மீட்டர் உயரத்தில் அமைந்துள்ள ட்ரால்மா கணவாய் வழியாக செல்கிறது.  
கயிலாய மலையை கால்நடையாகவோ அல்லது ஒரு மட்டக்குதிரை அல்லது யாக்கின் மீது சவாரி செய்தோ சுற்றி வரலாம். இந்த கிரி வலத்திற்கு சராசரியாக மூன்று நாட்கள் தேவைப்படுகிறது. இமயமலையின் தொலைதூரப் பகுதியில் கயிலாய மலை அமைந்திருப்பதால், யாத்திரையின் போது உதவுவதற்கு மிகக் குறைவான வசதிகளே உள்ளன. மலையைப் போற்றும் பல்வேறு நம்பிக்கைகள் மற்றும் காரணங்களுக்காக, மலையின் சரிவுகளில் கால் வைப்பது அல்லது ஏற முயற்சிப்பது சட்ட ரீதியாகத் தடைசெய்யப்பட்டுள்ளது. 2020 ஆம் ஆண்டு மூடப்படுவதற்கு முன்பு, ஒவ்வொரு ஆண்டும் இந்தியாவில் இருந்து பல ஆயிரம் யாத்ரீகர்கள் இந்த யாத்திரைக்குச் சென்றுகொண்டிருந்தனர். 2015 ஆம் ஆண்டு முதல், இந்தியாவில் இருந்து செல்ல ஆர்வமுள்ள பக்தர்கள் இந்திய வெளியுறவு அமைச்சகத்துக்கு முன்கூட்டியே விண்ணப்பிக்க வேண்டும். இந்த யாத்திரை இந்திய அரசாங்கத்தால் ஏற்பாடு செய்யப்பட்டு, சூன் மற்றும் செப்டம்பர் மாதங்களுக்கு இடையில் அனுமதிக்கப்படுகிறது. இந்தியாவிலிருந்து செல்லும் யாத்ரீகர்கள் உத்தரகாண்ட் மாநிலத்திலுள்ள லிபுலேக் கணவாய் அல்லது சிக்கிம் மாநிலத்தில் உள்ள நாதூ லா கணவாய் வழியாக சீன நாட்டு எல்லைக்குள் சென்று, பின்னர் கயிலாய மலையை நோக்கி பயணிக்கின்றனர். 2015 ஆம் ஆண்டு முதல், நேபாளத்தில் இருந்து புனித யாத்திரை பொதுவாக வடமேற்கு நேபாளத்தில் உள்ள ஹம்லா மாவட்டத்தின் வழியாக மேற்கொள்ளப்படுகின்றது. சீனாவில், பொதுவாக மானசரோவர் ஏரிக்குப் பயணம் செய்யும் யாத்திரை திபெத்திய தலைநகரான லாசாவிலிருந்து தொடங்குகிறது.
# கயிலை மலை

## இதனையும் காண்க

- மானசரோவர் ஏரி
- இராட்சதலம் ஏரி
- லிபுலேக்
# கொல்லிப்பாவை

**கொல்லிப்பாவை** என்பது தமிழ்நாட்டின், நாமக்கல் மாவட்டத்தின் கொல்லிமலைமேல் இருந்த ஒரு அழகான பெண் உருவம் ஆகும். தமிழர்களின் சங்க இலக்கியங்களில் சொல்லப்பட்ட சங்ககால வள்ளல்களில் ஒருவன் வல்வில் ஓரி. இந்த வில்லில் வல்லமை பொருந்திய ஓரி மன்னரால் ஆளப்பட்ட மலை இந்தக் கொல்லிமலையாகும். இது கொல்லி மலைமேல் இருந்தபடியினாலே இதற்குக் கொல்லிப் பாவை என்னும் பெயர் வந்தது. இந்த மலைமேல் சென்று பார்த்தால், ஓர் அழகிய மங்கையின் உருவம், காண்பவர் மயங்கத்தக்கதாக தோன்றுமாம். அருகில் சென்று பார்த்தால், இது காட்சிக்கு மறைந்துவிடும் என்பர்.  
இப்பெண் உருவம், இளவெயில் காயும் போது மிகுந்த அழகுடன் காணப்படுமாம். மேலும் இந்தப் பாவை, புயல் அடித்தாலும், பெருமழை பெய்தாலும், இடி விழுந்தாலும், வேறு எதனாலும் அழியாதது என்பவர். இதனாலே இதனைத் தெய்வப் பாவை என்றும், கடவுட்பாவை என்றும், மாயா இயற்கைப் பாவை என்றும் வினைமாண் பாவை என்றும், பூதம் அமைத்த விசித்திரப்பாவை என்று பலவாறு புலவர்கள் கூறினர்.  
கொல்லி மலையில் இருந்த இந்தப் பாவையானது பொய் மான் கரடு போன்று ஒரு உருவெளித் தோற்றம். அதாவது, உள்ளதுபோலக் காணப்படுகிற ஒரு பொய்த்தோற்றம் என்று மயிலை சீனி. வேங்கடசாமி குறிப்பிடுகிறார்.
# கொல்லிப்பாவை

## பரணர் முதலானோர்

கொல்லிப்பாவை பற்றிய செய்திகளைப் பரணர் தம் அகத்திணைப் பாடல்களில் தந்துள்ளார். இதுபற்றி மேலும் செய்திகளைத் தரும் பாடல்களைப் பாடியவர் இன்னார் என்று தெரியவில்லை.
# கொல்லிப்பாவை

## ஓவியம்

இந்தப் பாவை எழுதப்பட்ட ஓர் ஓவியம். இது கொல்லிமலையிலிருந்த ஒரு குடவரையில் எழுதப்பட்டிருந்தது. பொம்மை உருவம் செய்தலையும் சங்ககாலத்தில் எழுதுதல் என்றனர். இந்த வகையில் கொல்லிப்பாவை ஒரு சிலை எனவும் தெரிகிறது.
# கொல்லிப்பாவை

## உருவம்

பாடல்களில் வரும் தொடர்கள் தெய்வத்தாலோ, பூதத்தாலோ, கடவுளாலோ எழுதப்பட்டது இந்தப் பாவை என்று கொள்ளும்படியும் அமைந்துள்ளது.
# கொல்லிப்பாவை

## உருவம்

### தெய்வ உருவம்

தலைவியானவள், ‘கருங்கட் தெய்வம் குடவரை எழுதிய நல்லியல் பாவை’ அன்ன மெல்லிய இயல்பை உடையவளாம்.
# கொல்லிப்பாவை

## உருவம்

### பூத உருவம்

கொல்லிக் குடவரைப் பூதம் புணர்த்த புதிதியல் பாவை.
# கொல்லிப்பாவை

## உருவம்

### கடவுள் உருவம்

‘கடவுள் எழுதிய பாவை’ (கடவுள் உருவம் எழுதிய ஓவியம்) போல் தலைவி மடப்பத்தன்மை கொண்டவளாம்.
# கொல்லிப்பாவை

## உருவம்

### இயற்கையில் அமைந்த பொம்மை

குடவரையகத்துத் தெய்வம் காக்கும் ‘மாயா இயற்கைப் பாவை’ இது. காற்றுத் தாக்கி இடித்தாலும், கடுமழை பொழிந்தாலும், இடி தாக்கினாலும், உயிரினங்கள் ஊறு செய்தாலும், நிலம் நடுங்கினாலும் இதன் நலவுரு மாயாதாம். ஒப்புநோக்குக ஆய் பொதியமலைச் சூர்மகள்.
# கொல்லிப்பாவை

## கொங்கு மண்டல சதகம் தரும் விளக்கம்

முனிவர்கள் உணவாகக் கொள்ளும் பழம், தேன் முதலான உணவு வகைகள் மிக்கதாக விளங்குவது கொல்லிமலை. அதனால் இங்கும் பலரும் வந்துசெல்லும் இடமாக இம்மலைப் பகுதி விளங்கியது. இது முனிவர்கள் செய்யும் தவத்துக்கு இடையூறு விளைவித்தது. அதனால் முனிவர்களின் வேண்டுகோளின்படி தேவ-தச்சன் விசுவகர்மன் ஒரு பாவை உருவத்தை எழுதினான். காற்று, மழை, இடி, வெயில் முதலானவற்றால் கெடாமல் இருக்குமாறு எழுதினான். இது கொல்லிமலையின் மேற்கில் குடையப்பட்ட ஒரு பாறையில் எழுதினான். கொல்லிமலைக்குச் செல்பவர் இதன் அழகில் மயங்கி மாள்வர். இதனைக் கூறும் பாடல்:
<poem> தாணு உலகில் கடல் முரசு ஆர்ப்பத் தரந்தரமாய்ப்
பூணு முலை மடவார் சேனை கொண்டு பொருது மலர்ப்
பாணன் முதல் எவரானாலும் கொல்லியம் பாவை முல்லை
வாள் நகையால் உள்ளுருக்குவதும் கொங்கு மண்டலமே. 25 </poem>
# கோட்டாறு

**கோட்டாறு,** (ஆங்கிலம் : Kottar) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், நாகர்கோவிலில் நகராட்சிக்குட்பட்ட பகுதியாகும். இங்கு நாகர்கோவில் தொடர் வண்டி நிலையம் அமைந்துள்ளது, மேலும் காய்கறி, அரிசி, மிளகு போன்றவை மொத்த வியாபாரமாக நடக்கும் மேலும் நகரின் முக்கிய சந்தை பகுதியாகவும் விளங்குகிறது. சங்க காலத்தில் முக்கிய வணிகதலமாகவும் விளங்கியுள்ளது. கேரள வியாபாரிகளும் இங்கிருந்து கொள்முதல் செய்கிறார்கள்.
# கோட்டாறு

## உள்ளடக்கிய பகுதிகள்

கோட்டாறு சந்தை, கேப் சாலையின் ஒரு பகுதி, செட்டிக்குளம், இடலாக்குடி, இளங்கடை, நாகர்கோவில் ரயில் நிலையம்.
# கோட்டாறு

## முக்கிய இடங்கள்

1. நாகர்கோவில் ரயில் நிலையம்.
1. கோட்டாறு தபால் நிலையம்.
1. புனித சவேரியார் பேராலயம், கோட்டாறு
1. சதாவதானி செய்கு தம்பி பாவலர் மணி மண்டபம்.
1. நாராயண குரு மணி மண்டபம்.
1. கோட்டாறு அரசு ஆயுர்வேத மருத்துவக் கல்லூரி மருத்துவமனை
# காந்தள்

**செங்காந்தள்** அல்லது **காந்தள்** (*Gloriosa superba*, *இலங்கை வழக்கு*: **கார்த்திகைப்பூ**) என்பது ஒரு காந்தள் பேரினத்தைச் சேர்ந்த தாவரமாகும். இது ஆப்ரிக்கா, ஆசியா ஆகிய இடங்களைத் தாயகமாகக் கொண்டது. இவை இயற்கையாக ஆப்ரிக்கா, தென்கிழக்கு ஆசியா மற்றும் மலேசியாவின் சில பகுதிகளில் காணப்படுகிறது. கார்த்திகைத் திங்களில் முகிழ்விடும் இம்மலர்க் கொடி இலங்கை, இந்தியா, சீனா, மலாக்கா தீபகற்பம், அயனமண்டல ஆபிரிக்கா முதலான பகுதிகளிலும் காணப்படும். இது வேலிகளிலும், பாதையோரங்களிலும், காட்டோரங்களிலும் படர்ந்து நிமிர்ந்து அழகிய விரல்கள் போலவும், சுடர்கள் போலவும் காட்சியளிக்கும்.  
அனைத்துப் பகுதிகளும் கோல்சிசினே (colchicine) எனும் அல்கலோயட்கள் நிறைந்தது. அதனால் இவற்றை உட்கொண்டால் மரணம் சம்பவிக்கும் வாய்ப்புள்ளது. குறிப்பாக இதன் வேர் மிகுந்த நச்சுத் தன்மை கொண்டது. இதன் இலை மற்றும் தண்டு நம்மேல் பட்டால் தோலில் அரிப்பு உண்டாகும். இது கார்த்திகைப்பூ என்றும் அறியப்படுகிறது. கண்வலிக்கிழங்கு எனும் கிழங்கு வகை மூலிகையானது காந்தள் மலர்ச் செடியிலிருந்து பெறப்படுகிறது. அச்செடியின் வேர்ப்பகுதியே கண்வலிக்கிழங்கு ஆகும். இக்கிழங்கு ஆனது *கலைப்பைக் கிழங்கு, வெண்தோன்றிக் கிழங்கு, கார்த்திகைக் கிழங்கு* என்று பல பெயர்களிலும் அழைக்கப்படுகிறது. இக்கிழங்கில் உள்ள கோல்ச்சிசினும் சூப்பர்பைனும் மருத்துவக் கூறுகளாகும். இதன் பல்வேறு மருத்துவப் பயன்பாடுகள் இந்தியாவில் இந்திய மருத்துவத்தில் பயன்படுத்தப்படுகிறது. ஆப்ரிக்காவிலும் இது பயன்படுத்தப்படுகிறது.
# காந்தள்

## தன்மைகள்

- இக்கொடியின் தண்டு பசுமையானது. வலுவில்லாதது. இலைகளின் நுனிகள் நீண்டு சுருண்டு பற்றுக்கம்பிகள் போல பக்கத்தில் உள்ள மரஞ்செடி முதலியவற்றைப் பற்றுக்கோடாகப் பிடித்துக்கொண்டு இந்தத் தண்டு 10-20 அடி உயரம் வளரும்.
- கிளை விட்டுப் படரும் ஆண்டுதோறும் புதிய கொடிகள் நிலத்தினுள்ளே இருக்கும் கிழங்கிலிருந்து வளரும். கிழங்கு சாதாரணமாக இரண்டு பிரிவுள்ளதாக இருக்கும். 6-12 அங்குல நீளமும் 1-1.5 அங்குலத் தடிப்பும் உள்ளது.
- கிழங்கின் ஒவ்வொரு பிரிவின் முனையிலும் புதிய கணு உண்டாகும். இலைகளுக்குக் காம்பில்லை எனலாம். 3 அங்குலம் தொடக்கம் 6 அங்குலம் வரையான நீளம், 0.75 அங்குலம் தொடக்கம் 1.75 அங்குலம்வரை அகலமிருக்கும். மாற்றொழுங்கில் அல்லது எதிரொழுங்கில் அமைந்திருக்கும். கணுவிடைகள் வளராமையால் வட்டவொழுங்கில் அமைந்திருப்பதும் உண்டு. இலை அகன்ற அடியுள்ள ஈட்டிவடிவில், நுனி கூராக நீண்டு பற்றுக்கொம்பு போலச் சுருண்டிருக்கும்.
- பூக்கள் பெரியவை. இலைக்கக்கத்தில் தனியாக இருக்கும். அல்லது கிளைகளின் நுனியில் இலைகள் நெருங்கியிருப்பதால் சமதள மஞ்சரி போலத் தோன்றும். அகல் விளக்குப் போன்ற, ஆறு இதழ் கொண்ட இப்பெரிய பூக்கள் (6-7 செ.மீ நீளம்) செப்டம்பர் தொடக்கம் ஜனவரியிலும், மார்ச்சிலும் மலர்கின்றன. பூக்காம்பு 3-6 அங்குல நீளமிருக்கும். முனையில் வளைந்திருக்கும். 2.5 அங்குல நீளம், 0.3-0.5 அங்குல அகலம் கொண்டதாகும். குறுகி நீண்டு ஓரங்கள் அலைபோல நெளிந்திருக்கும்.
- தளை அவிழ்ந்த மலர் ஏழு நாட்கள் வாடாமல் இருக்கும். இதழ்களில் நிறம் முதலில் பச்சை, பிறகு வெண்மை கலந்த மஞ்சள். பிறகு மஞ்சள், பிறகு செம்மஞ்சள், பிறகு துலக்கமான சிவப்பு (Scarlet) நீலம் கலந்த சிவப்பாக மாறிக்கொண்டு போகும்.
- இதழ்கள் விரிந்து அகன்றோ, பின்னுக்கு மடங்கிக் கொண்டோ இருக்கும். கேசரங்கள் 6 அங்குலம், தாள் 1.5- 1.75 அங்குலம், மரகதப்பை 0.5 அங்குலம். முதுகொட்டியது, இங்குமங்கும் திரும்பக் கூடியது. சூலகம் 3 அறையுள்ளது. சூல் தண்டு 2அங்குலம் ஒரு புறம் மடங்கியிருக்கும்.
# காந்தள்

## கிழங்கின் தன்மைகள்

இக்கிழங்கானது வடிகால் வசதியுடைய செம்மண், பொறை மண் போன்றவற்றில் வளரும். மண்ணின் pH மதிப்பு 6.0 முதல் 7.0 வரை இருப்பது இக்கிழங்கிற்கு ஏற்றது. இக்கிழங்கு <big>V</big> வடிவில் காணப்படும். கிழங்கு ஆனது ஆடிப்பட்டத்தில் நடவு செய்யப்படுகிறது.
# காந்தள்

## கிழங்கின் வளர்ச்சி

கிழங்கு ஆனது நடவு செய்த 90 நாட்களில் பலன் தரத் தொடங்குகிறது. கிழங்கின் வளர்ச்சியைக் களைகள் பாதிக்காதவாறு 30, 60, 90 ஆகிய நாட்களில் களை எடுக்கப்படுகிறது. நட்ட உடன் நீர் பாய்ச்சப்பட்டு பின்னர் 20-25 நாட்கள் கழித்து நீர்ப்பாய்ச்சல் நல்ல வளர்ச்சியைத் தரும். கிழங்கு வளரச் சராசரி மழையளவு 70 செ.மீ. ஆக இருக்க வேண்டும். கிழங்கு ஒவ்வொன்றும் 100 கிராம் எடைவரை இருக்கும். கோடைக் காலத்தில் கிழங்குகள் ஓய்வடைகின்றன. இதனால் காந்தள் கொடியானது துளிர்ப்பதில்லை.
# காந்தள்

## அறுவடை

அயல்மகரந்தச் சேர்க்கைமூலம் கருவுற்ற பூக்கள்மூலம் உருவான காய்களிலிருந்து செடி ஒன்றிற்கு 100 கிராம் விதைகளும், ஒரு கிலோ கிராம் அளவிலான கிழங்கும் கிடைக்கும். ஓர் ஏக்கருக்குக் கிட்டத்தட்ட 500 கிலோ கிராம் அளவுக் கிழங்கு கிடைக்கும். விதைகள் 2500 - 3000 வரை விற்பனையாகும்.  
இது ஒரு முக்கிய ஏற்றுமதிப் பொருளாகும். காந்தளை விதைகள் மூலமும் கிழங்குகள் மூலமும் பயிர் செய்யலாம். எனினும் கிழங்குகள் மூலமே வணிக வழியில் பயிர்ப் பெருக்கம் செய்யப்படுகிறது.
# காந்தள்

## காந்தளின் பெயர்கள்

- இதன் பூத்தீக்கொழுந்து போலக் காணப்படுவதால், **அக்கினிசலம்** எனப்படும்.
- இதன் கிழங்கு கலப்பை வடிவமானதாக இருப்பதால் **கலப்பை** எனவும், **இலாங்கிலி** எனவும் அழைக்கப்படும்.
- இலைகளின் முனை சுருண்டு காணப்படுவதால் **தலைச்சுருளி** என்றும் அழைக்கப்படும்.
- இதுபற்றி ஏறுவதால் **பற்றி**யென்றும் அழைக்கப்படும்.
- வளைந்து பற்றுவதால் **கோடல், கோடை** என்றும் அழைக்கப்படும்.
- கார்த்திகை மாதத்தில் மலர்வதால் **கார்த்திகைப் பூ** என்றும் அழைக்கப்படுகின்றது.
- மாரிகாலத்தில் முதலிலேயே வனப்பாய்த் தோன்றுவதால் **தோன்றி** என்றும் அழைக்கப்படும்.
- நாட்டு மருத்துவத்திலே இதனை **வெண்தோண்டி** எனவும் அழைப்பர்.
- பூவின் நிறம் இருவேறாக மாறுபடுவதால் இதனை **வெண்காந்தள், செங்காந்தள்** என்ற இரு வேறு வகைகளாக வருணிப்பார்கள். கிழங்கு பிரிந்து கணுக்கள் உள்ளதை *ஆண்காந்தள்* என்றும் கணுக்களில்லாததைப் *பெண்காந்தள்* என்றும் குறிப்பிடுவர்.
# காந்தள்

## ஏனைய மொழிப் பெயர்கள்

- சிங்களம்: நியன்கலா,
- சமஸ்கிருதம்: லன்கலி,
- இந்தி: கரியாரி,
- மராட்டி: மெத்தொன்னி, ஈந்தை, காதியநாக்
- கன்னடம்: கண்ணினஹத்தே, கரதி
# காந்தள்

## சிறப்புகள்

செங்காந்தள் (*Gloriosa*) அல்லது கார்த்திகைப்பூ சிம்பாப்வே நாட்டின் தேசிய மலராகும். தமிழ்நாட்டின் மாநில மலராகவும் ஏற்கப்பட்டுள்ளது. தமிழீழத்தின் தேசிய மலராகவும் ஏற்கப்பட்டுள்ளது.
# வயிற்றுப் புண்

**குடற் புண்** (*Peptic ulcer*) அல்லது **வயிற்றுப் புண்**, அல்லது **வயிற்றுப் புண் நோய்** என்று அறியப்படுவது, இரைப்பை உணவுக்குழாய்க்குரிய பாதையில் ஏற்படும் சீழ்ப்புண் ஆகும் இது 0.5 செ.மீ.க்கும் அதிகமாகவோ சமமாகவோ இருக்கும் மியூகோசல் அரிப்பு என்று விவரிக்கப்படுவது. இது பொதுவாக அமிலத்தன்மையுடையது அதனால் மிக அதிக வலியுடையதாக இருக்கிறது. சுமார் 80% சீழ்ப்புண் *ஹெலிகோபேக்டர் பைலோரி* யுடன் தொடர்பு கொண்டிருக்கிறது, இது வயிற்றின் அமிலச் சூழலில் வாழும் ஒரு சுருள் வளைய வடிவிலான நுண்கிருமியாகும், எனினும் இந்த நிலைமைகளின் 40% மட்டுமே மருத்துவரின் கண்காணிப்புக்குச் செல்கின்றன. ஆஸ்பிரின் மற்றும் இதர NSAIDகள் போன்ற மருந்துகளால் கூட சீழ்ப்புண் ஏற்படலாம் அல்லது மோசமடையலாம்.  
பொதுவாக இருக்கும் நம்பிக்கைக்கு மாறாக, அதிகமான வயிற்றுப் புண்கள் வயிற்றைக் காட்டிலும் சிறுகுடல் மேற்பகுதியில் (சிறுகுடலின் முதல் பகுதி, வயிற்றுக்கு அடுத்திருப்பது) உருவாகிறது. சுமார் 4% வயிற்றுப்புண்கள் உயிருக்கு ஆபத்தான கட்டிகளால் ஏற்படுகின்றன, அதனால் புற்றுநோயைத் தவிர்ப்பதற்குப் பன்மடங்கு உடல் திசு ஆய்வுகள் தேவைப்படுகிறது. சிறுகுடல் மேற்பகுதிக்குரிய சீழ்ப்புண் பொதுவாக கனிவானவை. இரைப்பையும் சிறுகுடலும் சேர்ந்த செரிமானப் பகுதி உட்புறத்தின், மேற்பகுதியில் ஏற்படும் புண் அல்லது காயம் குடற் புண் எனப்படுகிறது. பொதுவாக வயிற்றுப் புண், சூலை நோய் எனவும் அழைக்கப்படும் இந்நோய், வயது வித்தியாசமின்றி அனைவரையும் தாக்கவல்லது. இதனால், அடிக்கடி வயிற்று வலியும், சாப்பிட முடியாத பிரச்சினையும் ஏற்படும்.  
உடலில் செரிமானப் பகுதிகள் எப்போதும் ஈரமாகவும் மூடப்படாமலுமே இருக்கின்றன. இதனால், இரைப்பையில் செரிமானத்திற்குத் தேவையான ஹைட்ரோகுளோரிக் அமிலத்தால் உடற் செரிமானப் பகுதிகள் பாதிப்புக்குள்ளாகின்றன. குடற்புண் உள்ள சிலருக்கு இந்த அமிலம் அதிகமாகச் சுரப்பதும் உண்டு. இதனை அமிலக் குடற்புண் என்பர். குடல்புண் ஹேலிக்கொபேக்டர் பைலோரி எனும் பாக்டீரியாவினால் தோன்றுகிறது.
# வயிற்றுப் புண்

## குடற்புண் ஏற்படுவதற்கான காரணங்கள்

- புகைபிடித்தல்
- புகையிலைப் பயன்பாடு
- மதுவருந்துதல்
- வாயுக்கோளாறு
- அசுபிரின் முதலான வலிநீக்கல் மருந்துகள்
# வயிற்றுப் புண்

## குடற்புண்ணுக்கான அறிகுறிகள்

- காரணமின்றிப் பற்களைக் கடித்தல்
- வயிற்றில் எரிச்சலுடன் கூடிய கடுமையான வலி
- நெஞ்செரிவு
- மார்பு என்புப் பகுதிகள் இல்லாதது போல் தோன்றுதல்
- வயிறு வீங்குதல்
- பசியின்மை
# வயிற்றுப் புண்

## குடற்புண் கண்டறிதல் முறைகள்

- சிறுநீர் உப்பு, மூச்சு பரிசோதனை
- ஒரு ஈ.ஜீ.டீ.(EGD) உடல் திசு ஆய்வு மாதிரியிலிருந்து நேரடி வளர்மம்
- விரைவான யூரியேசு பரிசோதனை மூலம் உடல் திசு ஆய்வு மாதிரி செயல்பாட்டில் யூரியேசு|விரைவான யூரியேசு பரிசோதனை மூலம் உடல் திசு ஆய்வு மாதிரி செயல்பாட்டில் யூரியேசியின் நேரடி கண்டறிதல்;
- இரத்தத்தில் நோய் எதிர்ப்பு நிலைகளின் அளவீடு
- மல எதிரியாக்கி பரிசோதனை
- உயிர்த்தசை பரிசோதனைகள் மற்றும் ஒரு ஈ.ஜீ.டீ. உடல் திசு ஆய்வை வண்ணமிடுதல்.
# வயிற்றுப் புண்

## குடல்புண் வகைகள்

- உணவுக் குழாயில் தோன்றும் குடற்புண் (வாயிலிருந்து இரைப்பைக்குச் செல்கின்ற வழியில் ஏற்படுவது)
- கீழ் வயிற்றுக் குடற்புண் (வாயுக் கோளாறால் ஏற்படுவது)
- இரைப்பையின் மேற்பகுதிக் குடற்புண் (இரைப்பை சேதமடைவதால் ஏற்படுவது)
- சிறுகுடலில் ஏற்படும் குடற்புண் (இரைப்பையில் சுரக்கும் “கேஸ்ட்ரி ஜுஸ்“ எனும் புளிப்புத் தன்மை வாய்ந்த ஒருவகை செரிப்பு நீரின் மூலம் ஏற்படுவது)
# வயிற்றுப் புண்

## குடல்புண் வகைகள்

### முன்குடல் புண்

குடல் புண்களில் முன்குடல் புண்ணே அதிகமாகத் தோன்றுகிறது. பொதுவாக இது 25-45 வயதுடையவர்களை அதிகம் தாக்குகிறது.
# வயிற்றுப் புண்

## குடல்புண் வகைகள்

### இரைப்பைப் புண்

50 வயதிற்கு மேற்பட்டவர்கள் இரைப்பைப் புண்ணால் பாதிக்கப்படலாம்.
# வயிற்றுப் புண்

## குடல்புண்ணைத் தடுத்தல்

குடல்புண் பாதிப்பின் அளவை உள்நோக்கு கருவியால் அளக்கலாம். புண்ணில் ஓட்டை ஏற்பட்டிருந்தாலோ அல்லது இரத்தக்கசிவு ஏற்பட்டாலோ உடனடிச் சிகிச்சை அவசியமாகும். பொதுவாக இதற்கான சிகிச்சை முறைகள் புண் ஆறுவதற்கான முறைகளாகவும், அது மீண்டும் ஏற்படாத வகையிலும் அமைக்கப்படுகிறது. வாழ்க்கை முறைகளை மாற்றியமைத்தல், புகைப்பிடித்தலைத் தவிர்த்தல், மது அருந்தாதிருத்தல், கவலை, மன அழுத்தம் ஆகியவற்றை தவிர்த்தல் போன்றவற்றின் மூலமும் குடல்புண்ணைத் தவிர்க்க இயலும்.
# வயிற்றுப் புண்

## குடலிறக்கம்

குடலிறக்கத்தினைப் பொதுவாகக் கீறல்கள் என்பர்.வயிற்றுப்புறத் தசைகளில் வலிமை குன்றிய இடங்களில் இக்குறைப்பாடு நேரிடலாம். இந்நிலை திடீரென எடை மிகுந்த பொருட்களைத் தூக்குவதால் ஏற்படும். இதனால் ஓர் பிதுக்கம் வெளியாகத் தென்படும். அதனுள் கொழுப்புத் திசுக்களோ அல்லது குடலின் பகுதியோ பிதுங்கியிருக்கும். கடின உடலுழைப்பு மேற்கொள்ளும் ஆண்களில் கீழ்வயிற்று குடலிறக்கம் தோன்றும்.
# வயிற்றுப் புண்

## குடலிறக்கம்

### குடலிறக்கக் குடல்பிதுக்கம்

குடலிறக்கத்தில் குடலின் ஒரு பகுதி திருகலடைந்து பிதுக்கத்தினுள் நுழைந்துவிடும். அப்பகுதியில் இரத்த ஓட்டம் தடைப்படலாம். இதற்குக் குடலிறக்கக் குடல்பிதுக்கம் என்று பெயர். மிக அதிக வலியிருப்பின் உடனடி அறுவைச் சிகிச்சை தேவை.
# வயிற்றுப் புண்

## குடலிறக்கம்

### குடலிறக்கக் குடல்பிதுக்கம்

#### குடல்பிதுக்க வகைகள்

கவட்டைப்பிதுக்கம் குடலின் ஒரு பகுதி அடிவயிற்றுப் பகுதியில் வலிமைக் குறைவு காரணாமாகக் கீழிறங்கி விடும்.
# வயிற்றுப் புண்

## குடலிறக்கம்

### மேல்தொடைப் பிதுக்கம்

வயிறும் தொடையும் சேருமிடத்தில் துடைத்தமனியும் சிரையும் கீழ்வயிற்றிலிருந்து தொடைப்பகுதிக்கு இறங்கும். இங்கு குடல்பிதுக்கம் ஏற்படலாம். அதிக உடல் எடை அல்லது பல குழந்தைகளைப் பெறல் ஆகிய காரணங்களால் பெண்களுக்கு இக்குறை நேரிடலாம்.
# வயிற்றுப் புண்

## கொப்பூழ் குடலிறக்கம்

இக்குறைபாடு சிறு குழைந்தைகளுக்கு ஏற்படும். நாபியைச் சுற்றியுள்ள பகுதியில் வயிற்றுத் தசைகள் தளர்ச்சியடைவதால் இவ்விறக்கம் தோன்றும்.
# வயிற்றுப் புண்

## குடல்வால் அழற்சி

குடல்வாலில் வீக்கம் ஏற்பட்டுக் கடுமையான வயிற்றுவலி தோன்றலாம். பெருங்குடல் துவங்கும் இடத்தில் ஓர் சிறிய குழலாகக் குடல்வாலுள்ளது. இக்குடல்வால் அழற்சி வளர் இளம் பருவத்தினரிடையே பொதுவாகத் தோன்றும். நார்ப்பொருள்குறைவாகவுள்ள உணவுண்ணும் வளர்ச்சியடைந்த நாட்டினரிடையே இந்நோய் அதிகம். குடல்வால் வீகத்தால் தடுப்பு நிலை ஏற்படும்.
துவக்கத்தில் திடீரென மேல் வயிற்றில் வலியும், வாந்தியுணர்வும்,காய்ச்சலும் தோன்றும். சிகிச்சை காலதாமதமானால் நோயுற்ற குடல்வால் வெடித்து வயிற்றறையில் தொற்று நேரிடலாம். இவ்வகையில் தோன்றும் பாதிப்பிற்கு உதரப்பை அழற்சி எனப்படும். அறுவைச் சிகிச்சையால் குடல்வாலை நீக்கலாம்.
# வயிற்றுப் புண்

## பித்தக்கற்கள்

பித்தப்பையில் தோன்றும் பித்தக்கற்கள் பல அளவுகளில் அமையலாம். 40 வயதிற்கு மேற்பட்டவர்களில் பத்தில் ஒருவருக்கு இக்கற்கள் தோன்றலாம். இக்கற்கள் பித்தநீரில் தோன்றும். பித்தநீரில் கொலஸ்டிரால்,நிறமிகள் மற்றும் சில உப்புகள் உள்ளன. பித்தநீரின் தன்மைகளில் மாற்றங்கள் ஏற்பட்டால் கல் தோன்றுதல் நிகழலாம். இக்கற்கள் கொலஸ்டிராலால் ஆனவை. கல் தோன்றுதலுக்கான மிகச் சரியான காரணங்கள் தெரியவில்லை. உடற்பருமன் அதிகரிப்பு,உணவில் கொழுப்பு அதிகரித்தல் போன்ற காரணங்களால் கல் தோன்றலாம்.மிகுந்த பாதிப்பு நிலையில் கற்களால் பித்தநீர் நாளத்தில் அடைப்பு ஏற்பட்டு மஞ்சள் காமாலை தோன்றும்.
# வயிற்றுப் புண்

## கல்லீரல் அழற்சி

பல காரணாங்களால் கல்லீரல் அழற்சி ஏற்படுகிறது. இந்நோயில் வைரஸ்களின் தாக்குதலால் கல்லீரலில் வீக்கம் ஏற்படுகிறது. தொற்று நோயற்ற கல்லீரல் அழற்சி அதிக அளவு மது அருந்துதலால் ஏற்படும். ஆரம்ப நிலையில் இதன் அறிகுறிகள் தெளிவாக இருப்பதில்லை. இந்நோயால் உடற்சோர்வு, வாந்தியெடுத்தல், காய்ச்சல், வலது மேல் வயிற்றுப்பகுதியில் ஓர் வசதியற்ற உள்ளுணர்வு போன்றவை ஏற்படும். இந்நோய்க்கு குறிப்பிட்ட சிகிச்சை எதுவும் இல்லை. இந்நிலையுள்ளோருக்கு நல்ல ஓய்வு தேவை. மது அருந்துதலைத் தவிர்க்க வேண்டும்.
# வயிற்றுப் புண்

## வகைப்பாடு

- வயிறு (**இரைப்பை சீழ்ப்புண்** என்று அழைக்கப்படுகிறது)
- சிறுகுடல் மேற்பகுதி (**சிறுகுடல் மேற்பகுதிக்குரிய சீழ்புண்** என்றழைக்கப்படுகிறது)
- உணவுக்குழாய் (**உணவுக்குழாய்க்குரிய சீழ்ப்புண்** என்றழைக்கப்படுகிறது)
- மெக்கெல்ஸ் டைவர்டிகுலம் (**மெக்கெல்ஸ் டைவர்டிகுலம் சீழ்ப்புண்** என்றழைக்கப்படுகிறது)  
வயிற்றுப் புண் வகைகள்:
- வகை I: வயிற்றின் சிறிய வளைவு நெடுகிலும் சீழ்ப்புண்
- வகை II: இரு சீழ்ப்புண்கள் இருக்கும் - ஒன்று இரைப்பை மற்றொன்று சிறுகுடல் மேற்பகுதி
- வகை III: ப்ரீபைலோரிக் சீழ்ப்புண்
- வகை IV: இரைப்பை உணவுக்குழாய்க்கு அருகாமையிலுள்ள சீழ்ப்புண்
- வகை V: எந்த இடத்திலும்
# வயிற்றுப் புண்

## அறிகுறிகள் மற்றும் நோய்அறிகுறிகள்

வயிற்றுப் புண்ணுக்கான நோய் அறிகுறிகள் பின்வருமாறு தோன்றலாம்
- உணவுநேரங்களில் இரைப்பையின் மேற்பகுதியில் தீவிரத்தன்மை உடையவை, உணவு உட்கொண்ட சுமார் மூன்று மணிநேரத்திற்குப் பின்னர் அடிவயிற்றில் வலி, (சிறுகுடல் மேற்பகுதிக்குரிய சீழ்ப்புண்கள் உணவு கிடைத்தவுடன் வலி தணிந்துவிடுகிறது, ஆனால் இரைப்பை சீழ்ப்புண்கள் அவற்றின் மூலம் அதிகமாகும்);
- வீக்கம் மற்றும் அடிவயிறு நிரம்பியிருத்தல்;
- நெஞ்சுக்கரிப்பு (திரவத்தை வெளியே தள்ளும் ஒரு நிகழ்விற்குப் பிறகு உணவுக்குழாயில் இருக்கும் அமிலத்தின் செறிவைக் குறைப்பதற்கு உமிழ் நீர் சுரத்தல்);
- குமட்டல் மற்றும் அளவுக்கு அதிகமான வாந்தி;
- பசியின்மை மற்றும் எடை இழப்பு;
- ஹிமாடெமிசிஸ் (இரத்த வாந்தியெடுத்தல்); இரைப்பை சீழ்ப்புண் அல்லது கடுமையான/தொடர்ச்சியான வாந்தியெடுத்தலினால் உணவுக் குழாயிலிருந்து நேரடியாக இரத்தக் கசிவு ஏற்படும் காரணத்தால் அவ்வாறு ஏற்படலாம்.
- கருமலம் (ஈமோகுளோபினிலிருந்து பிராணவாயுவாக்கப்பட்ட இரும்புச்சத்து காரணமாக கருமையான துர்நாற்றமுடைய மலம்));
- சீழ்ப்புண் எப்போதாவது இரைப்பை அல்லது சிறுகுடல் மேற்பகுதியில் துளையை ஏற்படுத்தும். இது மிகவும் வலியுடையதாக இருக்கும் மேலும் உடனடி அறுவைசிகிச்சை தேவைப்படும்.  
நெஞ்செரிச்சல், இரைப்பைஉணவுக்குழாய் ரிஃப்ளக்ஸ் நோய் (GERD) மற்றும் சில குறிப்பிட்ட வகையான மருந்துமாத்திரைகளின் பயன்பாடு ஆகியவை வயிற்றுப் புண் ஏற்படுவதற்கான சந்தேகத்தை அதிகரிக்கிறது. வயிற்றுப் புண்ணுடன் தொடர்புடைய மருந்துகளில் அடங்குபவை சைக்ளோஆக்சிஜீனேசைத் தடைச்செய்யும் NSAID (நான்-ஸ்டீராய்ட் ஆன்டி-இன்ஃப்ளமேடரி டிரக்ஸ்) மற்றும் பெரும்பாலான க்ளூகோகார்டிகாய்ட்கள் (எ-டு: டெக்ஸாமீதாசோன் மற்றும் ப்ரெட்னிசோலோன்).  
மேலே குறிப்பிட்ட நோய்அறிகுறிகளுடன் இரண்டு வாரங்களுக்கு மேல் தொடர்ந்திருக்கும் 45 வயதுக்கும் மேற்பட்ட நோயாளிகளில் வயிற்று சீழ்ப்புண் ஏற்படுவதற்கான வாய்ப்புகள் மிக அதிகமாக இருப்பதால், EGD ஆல் துரிதமாகப் பரிசோதிக்கப்படவேண்டிய அவசியம் இருக்கிறது (கீழே பார்க்கவும்).  
உணவு தொடர்பான அறிகுறிகளின் நேரம் *இரைப்பை* மற்றும் *சிறுகுடல் மேற்பகுதி சீழ்ப்புண்*களுக்கிடையில் வேறுபடக்கூடும் : ஒரு இரைப்பைக்குரிய சீழ்ப்புண் உணவின் *போது* இரைப்பை மேற்பகுதி வலியை ஏற்படுத்தும், ஏனெனில் இரைப்பை அமிலம் சுரக்கப்படுகிறது அல்லது அல்கலைன் டியோடெனால் பொருள்கள் வயிற்றுக்குள் திரும்பச் செல்வதால் உணவுக்குப் *பின்னர்* வலியை ஏற்படுத்துகிறது. சிறுகுடல் மேற்பகுதி சீழ்ப்புண்களுக்கான அறிகுறிகள் பெரும்பாலும் உணவுக்கு *முன்னர்* வெளிப்படும் — அப்போது அமிலம் (பசியால் தூண்டப்பட்ட உற்பத்தி) சிறுகுடலின் மேற்பகுதிக்குள் நுழைந்துவிடுகிறது. எனினும், மருத்துவரீதியான நடைமுறையில் இது நம்பத்தகுந்த அறிகுறியல்ல.
# வயிற்றுப் புண்

## அறிகுறிகள் மற்றும் நோய்அறிகுறிகள்

### சிக்கல்கள்

- **இரைப்பை உணவுக்குழாய் இரத்தம் வடிதல்** தான் மிகப் பொதுவான சிக்கல். திடீரென அதிகமாக இரத்தம் வடிதல் உயிர் அபாயத்தை ஏற்படுத்தலாம். சீழ்ப்புண், இரத்த நாளங்களில் ஒன்றை அரிக்கும்போது இது ஏற்படுகிறது.
- **துளை** (சுவரில் ஏற்படும் ஓட்டை) அவ்வப்போது பேரழிவு விளைவுக்குக் கொண்டு செல்கிறது. சீழ்ப்புண்ணினால் ஏற்படும் இரைப்பை குடலுக்குரிய சுவர் அரித்தழிப்பு, வயிறு அல்லது குடல் உள்ளடக்கங்கள் அடிவயிற்று பள்ளத்தில் சிந்திவிடும் விளைவை ஏற்படுத்துகிறது. வயிற்றின் முன்புற பரப்பில் ஏற்படும் துளை கடுமையான அடிவயிற்று சவ்வு அழற்சியை ஏற்படுத்துகிறது, ஆரம்பத்தில் இரசாயனப் பொருளாகவும் பின்னர் நுண்கிருமி அடிவயிற்று சவ்வு அழற்சியாகவும் ஏற்படுகிறது. முதல் அறிகுறி பெரும்பாலும் திடீர் கடுமையான அடிவயிற்று வலியாக இருக்கும். கீழ்ப்புற சுவர் துளை கணைய அழற்சி ஆக உருவாகும்; இந்நிலையில் இது பெரும்பாலும் வலியைப் பின்புறத்திற்குப் பரப்பும்.
- **ஊடுருவுதல்** , என்பது கல்லீரல் மற்றும் கணையம் போன்று அடுத்தடுத்து இருக்கும் உடலுறுப்புகளுக்குள் சீழ்ப்புண் தொடர்வது.
- சீழ்ப்புண்ணினால் ஏற்படும் வடுக்கள் மற்றும் வீக்கங்கள், சிறுகுடல் மேற்பகுதி மற்றும் **இரைப்பை வெளியேறுதல் தடுப்பு** ஆகியவற்றை குறுகலாக்குகிறது. நோயாளி அடிக்கடி கடுமையான வாந்தியுடன் தோன்றுவார்.
- பைலோரிக் ஸ்டெனோசிஸ்